শুভ দাশগুপ্ত কবিতা মিলনসাগর Subho Dasgupta Poetry MILANSAGAR
কবি শুভ দাশগুপ্ত – এই সময়কালের এক জনপ্রিয় কবি। শুধু কবি হিসেবে নয়, আবৃত্তির জন্য কবিতা
এবং না-কবিতা রচনা, গীত রচনা ও সুরকার হিসেবেও তিনি প্রতিষ্ঠিত। বিভিন্ন বৃহৎ
সাংস্কৃতিক অনুষ্ঠানের সংগঠনে, রেকর্ডি এবং ছাপামাধ্যমের জগতেও তাঁর অবাধ বিচরণ।
সম্ভবত ইনিই প্রথম কবি যাঁর আত্মপ্রকাশ ঘটেছে রেকর্ড-মিডিয়ার মাধ্যমে, কাব্যগ্রন্থের মাধ্যমে নয়। ব্রততী
বন্দ্যোপাধ্যায়েরর মতো প্রথম সারির আবৃত্তিশিল্পীরা তাঁর কবিতা পৌঁছে দিয়েছেন মানুষের কাছে অত্যন্ত
দক্ষতার সঙ্গে। আবৃত্তিকার হিসেবে তিনিও সুখ্যাতি অর্জন করেছেন।
তীক্ষ্ম শ্লেষ, ক্ষুরধার ব্যঙ্গ, হৃদয়স্পর্শী রচনাশৈলী তাঁর কবিতাগুলিকে মনোগ্রাহী করে তুলেছে। তাঁর কবিতার
বিষয় বস্তু উঠে আসে অতি সাধারণ মধ্যবিত্তের দুঃখ, দুর্দশা, অধোঃপতন, দ্বিধা-দ্বন্দের মধ্য থেকে, যা
পাঠকে নিজের জীবনের সঙ্গে মিলিয়ে দেখার সুযোগ করে দেয়। তিনি এক জায়গায় বলেছেন যে এই সব
কবিতার রসদের জন্যেই তিনি মফস্বল ছেড়ে কলকাতায় এসে থাকার কথা ভাবেন নি। কর্ম জীবনের প্রতি
দিনই কলকাতা থেকে ৮০ কিলেমিটার ডেইলি প্যাসেঞ্জারি করেন।
আমরা মিলনসাগরে  কবি শুভ দাশগুপ্ত কবিতা তুলে আনন্দিত।
উত্স - ব্রততী বন্দ্যোপাধ্যায়ের আবৃত্তির সংকলন "শুধু আবৃত্তির জন্য", ২০০৬।
কবি শুভ দাশগুপ্তর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রকাশ - ১৬.৯.২০১৪
...